CELEX: 62014CN0233
Language: hu
Date: 2014-05-12 00:00:00
Title: C-233/14. sz. ügy: 2014. május 12-én benyújtott kereset – Európai Bizottság kontra Holland Királyság

28.7.2014   
            
            
               HU
            
            
               Az Európai Unió Hivatalos Lapja
            
            
               C 245/6
            
         2014. május 12-én benyújtott kereset – Európai Bizottság kontra Holland Királyság
   (C-233/14. sz. ügy)
   2014/C 245/08
   Az eljárás nyelve: holland
   
      Felek
   
   
      Felperes: Európai Bizottság (képviselők: M. van Beek és C. Gheorghiu meghatalmazottak)
   
      Alperes: Holland Királyság
   
      Kereseti kérelmek
   
   A Bizottság kéri, hogy a Bíróság:
   
               —
            
            
               állapítsa meg, hogy a Holland Királyság – mivel a Hollandiában tanulmányokat folytató diákok részére a tömegközlekedési eszközök használatakor járó menetdíj-kedvezményt igénybe vételének a lehetőségét azokra a holland diákokra korlátozta, akik Hollandiában beiratkoztak valamely magán vagy állami oktatási intézménybe, valamint azokra a más tagállambeli diákokra, akik Hollandiában kereső tevékenységet folytatnak, vagy ott huzamos tartózkodási jogot szereztek – nem teljesítette az EUMSZ 18. cikkből (az EUMSZ 20. cikkel és az EUMSZ 21. cikkel összefüggésben), valamint a 2004/38/EK irányelvből (1) eredő kötelezettségeit;
            
         
               —
            
            
               a Holland Királyságot kötelezze a költségek viselésére.
            
         
      Jogalapok és fontosabb érvek
   
   
               1.
            
            
               Míg a holland diákok a tömegközlekedési eszközökre vonatkozóan diákbérletben („OV-studentenkaart”) részesülhetnek, amellyel Hollandiában a tömegközlekedési eszközöket díjtalanul, vagy csökkentett tarifa mellett használhatják, azon más tagállambeli diákok, akik Hollandiában nem folytatnak kereső tevékenységet, és nem szerezték meg a huzamos tartózkodási jogot, e közlekedési eszközök használatáért teljes díjat fizetnek.
            
         
               2.
            
            
               A Bizottság álláspontja szerint a holland törvényi rendelkezések állampolgárság alapján történő, közvetlen hátrányos megkülönböztetéshez vezetnek, mivel azon uniós polgárok, akik nem hollandok, kedvezőtlenebb bánásmódban részesülnek, mint a hollandok. Ezért Hollandia nem teljesítette az EUMSZ 18. cikknek az EUSZ 20. cikkel és az EUMSZ 21. cikkel összefüggésben értelmezett rendelkezéseiből eredő kötelezettségét.
            
         
               3.
            
            
               Ezenfelül állampolgárság alapján történő közvetett hátrányos megkülönböztetés áll fenn akkor, ha valamely nemzeti szabályozás – noha semleges módon került megfogalmazásra – ténylegesen bizonyos személyeknek jóval nagyobb százalékarányát érintik, kivéve, ha az eltérő bánásmódot olyan objektív tényezők igazolják, amelyek semmilyen kapcsolatban nem állnak az állampolgárság alapján történő hátrányos megkülönböztetéssel.
            
         
               4.
            
            
               Mivel az Erasmus program keretében jóval nagyobb számban érkeztek külföldi tanulók Hollandiába, mint ahány holland diák arra az elhatározásra jutott, hogy a tanulmányainak az egészét külföldön végzi el, és az utóbb említett diákok csoportja az „OV-studentenkaart” helyett havi 89,12 euró összegű (a 2013-as érték szerint) „meeneembare studiefinanciering-ban” [„hordozható” tanulmányi támogatás] részesül, végeredményben csak a külföldi tanulók azok, akik Hollandiában nem részesültek semmilyen ellátásban vagy előnyben az „OV-studentenkaart” formájában. A Bizottság álláspontja szerint ez az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról 2004/38/EK irányelv 24. cikke értelmében közvetett hátrányos megkülönböztetésnek minősül.
            
         
               5.
            
            
               Mivel Hollandia eddig nem tett meg minden intézkedést annak érdekében, hogy a külföldi diákokkal szembeni eltérő bánásmódot a tömegközlekedési eszközökre vonatkozó diákbérlet („OV-studentenkaart”) igénybe vételének lehetősége tekintetében megszüntesse, a Bizottság arra végkövetkeztetésre jutott, hogy Hollandia nem teljesítette az EUMSZ 18. cikkből (az EUMSZ 20. cikkel és az EUMSZ 21. cikkel összefüggésben), valamint a 2004/38/EK irányelv 24. cikkének (2) bekezdéséből eredő kötelezettségeit.
            
         
      (1)  Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv (HL L 158., 77. o.; magyar nyelvű különkiadás 5. fejezet, 5. kötet, 46. o.).